Des End vom souveränen Herzogtums bedeidt fia Inglståd koan Bedeitungsverlust, oda wirtschaftlichen Niedergang. De Landshuter Herzög führn vei repräsentative  Bauten wia des "Neie Schloß" fort und 1472 is vo Herzog Ludwig IX. (dem Reichn) vo Niedabayern mit päpstlichem Privileg de erste bayerische Universität gründet worn. De Errichtung da Universität Inglståd bedeidt den Zuazug vo in ebba 600 Universitätsangehörigen und somit a net unbeträchtliche Stärkung da Wirtschaft. Zur Ausbildung vo geeignete Studentn is 1520 des Pädagogium und 1549 des Jesuitenkolleg Inglståd gründet worn. Hierin liegt de Grundlage fia de Bedeitung ois a Hauptort vo da Gengreformation im Zeitalter vo da Reformation. An Haufa Jesuiten und Theologen, drunta vor oim da Inglstädter Professor Johannes Eck ham zu de heftigstn Widersachern vom Martin Luther zäit. So erscheint 1520 z'Inglståd am Eck sei "De primatu Petri adversus Ludderum" (Üba [den Foi vom] Petrus-Primat (oiso am Papst) gengan Luther), a wichtige Verteidigungsschrift vom päpstlichen Primat. Doch de Universität Inglståd kriagt net nur duach de theologische Fakultät Bekanntheit. Besundas de astronomischen und geographischen Forschungen, so vom Christoph Scheiner und Peter Apian san dabei hervorzumhem, nåch dene heid zwoa Inglstädta Gymnasien benãnnt han. Mit am Werk "Annales ducum Boiariae" vom Johannes Aventinus håt de boarische Geschichtsschreibung ihren Ursprung an da Universität Inglståd.